*Likumprojekts*

**Grozījumi Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā**

Izdarīt Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā (Latvijas Republikas Saeimas un Ministru Kabineta Ziņotājs, 2005, 14.nr.; 2007, 15.nr.; 2009, 3., 6., 15., 21.nr; Latvijas Vēstnesis, 2010, 38., 101.nr.; 2011, 80.nr.; 2013, 193.nr.; 2014, 17.nr; 2015, 29.nr.) šādus grozījumus:

1. Papildināt 23.pantu ar piecpadsmito daļu šādā redakcijā:

“(15) Īpašuma tiesības uz zemi, kura ierakstīta zemesgrāmatā uz valsts vārda valsts akciju sabiedrības “Latvijas Hipotēku un zemes banka” personā un par kuru līdz 2011.gada 30.decembrim ir noslēgts zemes izpirkuma (pirkuma) līgums, nostiprina zemesgrāmatā uz zemes izpircēja vārda, kurš saskaņā ar noslēgto zemes izpirkuma (pirkuma) līgumu ir to izpircis. Institūcija, kura saskaņā ar šī panta 11.² daļu noteicis Ministru kabinets, iesniedz attiecīgajai zemesgrāmatu nodaļai nostiprinājuma lūgumu tiesību pārgrozīšanai bez apliecinājuma par personas piekrišanu, pret kuru nostiprinājums vērsts. Šajā gadījumā institūcija ir atbrīvota no kancelejas nodevas un valsts nodevas maksāšanas.”

1. Papildināt 24.pantu ar sesto daļu šādā redakcijā:

“(6) Īpašuma tiesības uz zemi, kura ierakstīta zemesgrāmatā uz valsts vārda valsts akciju sabiedrības “Latvijas Hipotēku un zemes banka” personā un par kuru līdz 2011.gada 30.decembrim ir noslēgts zemes izpirkuma (pirkuma) līgums, nostiprina zemesgrāmatā uz zemes izpircēja vārda, kurš saskaņā ar noslēgto zemes izpirkuma (pirkuma) līgumu ir to izpircis. Institūcija, kura saskaņā ar šī panta 4.¹ daļu noteicis Ministru kabinets, iesniedz attiecīgajai zemesgrāmatu nodaļai nostiprinājuma lūgumu tiesību pārgrozīšanai bez apliecinājuma par personas piekrišanu, pret kuru nostiprinājums vērsts. Šajā gadījumā institūcija ir atbrīvota no kancelejas nodevas un valsts nodevas maksāšanas.”

Iesniedzējs: Ekonomikas ministre D.Reizniece-Ozola

Vīza: Valsts sekretārs R.Beinarovičs

09.12.2015. 08:12

264

K.Piģēns, 67013133

Karlis.Pigens@em.gov.lv